VGI บวกคึก 3% รับข่าวทุ่ม 4.6 พันลบ.ซื้อหุ้น PLANB เฉียด 20% จับตาสู่แผนเทคโอเวอร์ธุรกิจ
VGI บวกคึก 3% รับข่าวทุ่ม 4.6 พันลบ.ซื้อหุ้น PLANB เฉียด 20% จับตาสู่แผนเทคโอเวอร์ธุรกิจ
27 มี.ค. 2562

ผู้สื่อข่าวรายงานว่า ราคาหุ้น บริษัท วี จี ไอ โกลบอล มีเดีย จำกัด (มหาชน) หรือ VGI ณ เวลา 10.48 น. อยู่ที่ระดับ 8.15 บาท บวก 0.25 บาท บวก 0.25 บาท หรือ 3.16% สูงสุดที่ระดับ 8.20 บาท ต่ำสุดที่ระดับ 7.90 บาท ด้วยมูลค่าการซื้อขาย 137.34 ล้านบาท
ขณะเดียวกัน ราคาหุ้นบริษัท บริษัท แพลน บี มีเดีย จำกัด (มหาชน) หรือ PLANB อยู่ที่ระดับ 6.40 บาท บวก 0.10 บาท หรือ 1.59% สูงสุดที่ระดับ 6.50 บาท ต่ำสุดที่ระดับ 6.35 บาท ด้วยมูลค่าการซื้อขาย 126.45 ล้านบาท
โดยราคาหุ้นของ VGI และ PLANB ปรับตัวขึ้นวันนี้ ภายหลังมีการรายงานว่า บริษัท วี จี ไอ โกลบอล มีเดีย จำกัด (มหาชน) หรือ VGI ได้มีมติเข้าซื้อหุ้นจากบริษัท แพลน บี มีเดีย จำกัด (มหาชน) หรือ PLANB จำนวนรวม 721,804,705 หุ้น คิดเป็นสัดส่วน  18.59% ของจำนวนหุ้นที่จำหน่ายแล้วทั้งหมดของ PLANB ภายหลังการออกและเสนอขายหุ้นสามัญ เพิ่มทุน เพื่อการทำรายการในครั้งนี้ในราคาหุ้นละ 6.40 บาท คิดเป็นมูลค่ารวมทั้งสิ้น 4,619,550,112 บาท
สำหรับการเข้าซื้อหุ้น PLANB ในครั้งนี้ เป็นการจองซื้อหุ้นสามัญเพิ่มทุนของ PLANB จำนวน 352,960,736 หุ้น และการซื้อหุ้นเดิมของ PLANB จากกลุ่มผู้ถือหุ้นเดิม จำนวน 4 ราย
ประกอบด้วย 1.ดร.พินิจสรณ์ ลือชัยขจรพันธ์ จำนวน 115,271,379 หุ้น สัดส่วน 2.97%
2) บริษัท แพลน บี อินเวสเม้นท์ โฮลดิ้ง จำกัด จำนวน 182,742,964 หุ้น สัดส่วน 4.71%
3) บริษัท เอ๊าท์ดอร์ มีเดีย อินเวสเม้นท์ จำกัด จำนวน 12,591,104 หุ้น สัดส่วน 0.32%
4) Emtek จำนวน 58,238,522 หุ้น สัดส่วน 1.50% 
รวมจำนวน 368,843,969 หุ้น คิดเป็นสัดส่วนร้อยละ 9.50 ของจำนวนหุ้นที่จำหน่ายแล้วทั้งหมดของ PLANB ในราคาหุ้นละ 6.40 บาท รวมเป็นจำนวนเงินทั้งสิ้น 2,360,601,401.60 บาท ตามสัญญาซื้อขายหุ้นซึ่งเป็นสัญญาแบบมีเงื่อนไขบังคับก่อน
อย่างไรก็ตาม ภายหลังจากการเข้าซื้อหุ้นดังกล่าว ส่งผลให้สัดส่วนการถือหุ้นเปลี่ยนเป็นดังนี้

อย่างไรก็ตาม จึงเป็นที่น่าตั้งข้อสังเกตว่า การเข้าทำรายการในครั้งนี้ของ VGI จะเป็นจุดเริ่มต้นในการเทคโอเวอร์ PLANB หรือไม่ เนื่องจากทั้ง 2 บริษัท มีการประกอบกิจการที่คล้ายคลึงกัน 
สำหรับผลประโยชน์ที่คาดว่าจะได้รับในการเข้าซื้อกิจการในครั้งนี้ ประกอบด้วย
1) ช่วยเพิ่มการเข้าถึงเครือข่ายสื่อโฆษณาภายนอกที่อยู่อาศัย ซึ่งจะช่วยเพิ่มโอกาสและความสามารถในการขายสื่อโฆษณาให้กับบริษัทฯ ซึ่งจะส่งผลให้ผลประกอบการโดยรวมของบริษัทฯ เติบโตมากขึ้นอย่างต่อเนื่อง นอกจากนี้ การเข้าถือหุ้นใน PLANB ยังช่วยให้บริษัทฯ มีรายได้จากส่วนแบ่งกาไรของ PLANB อีกทางหนึ่ง
2) การผนึกความเชี่ยวชาญและประสบการณ์ในธุรกิจสื่อโฆษณาภายนอกที่อยู่อาศัยของ ทั้งสองบริษัทจะช่วยเพิ่มโอกาสในการพัฒนาผลิตภัณฑ์สื่อโฆษณาใหม่ร่วมกัน อันจะช่วยส่งเสริมการก้าวขึ้นเป็นผู้นาในการให้บริการด้าน O2O Solutions (Offline-Online marketing Solutions) ของบริษัทฯ ซึ่งเป็นการผสมผสานและเชื่อมต่อโลกออฟไลน์และออนไลน์เข้าไว้ด้วยกัน เพื่อให้ตอบสนองต่อความต้องการของกลุ่มลูกค้าเป้าหมายได้อย่างสูงสุด
3) ความร่วมมือกันระหว่างบริษัทฯ และ PLANB จากการใช้ประโยชน์ระบบและเทคโนโลยีต่าง ๆ ร่วมกันจะช่วยให้เกิดการประหยัดต่อขนาด (Economies of Scale) ซึ่งจะส่งผลให้ค่าใช้จ่ายในการดาเนินงานของบริษัทฯ ลดลง โดยเฉพาะค่าใช้จ่ายในการขายและบริหาร (Selling, General &amp; Administrative Expenses) อันจะส่งผลให้การดาเนินงานของบริษัทฯ โดยรวมมีประสิทธิภาพมากยิ่งขึ้นและสร้างผลตอบแทนที่ดียิ่งขึ้นแก่ผู้ถือหุ้นของบริษัทฯ